Ευγνώμων ληστής

O Ευγνώμων ληστής (όπως επεκράτησε στην Ορθόδοξη παράδοση) ή ο μετανοήσας ληστής, ο καλός ληστής ή «ο λήστής επί του σταυρού» είναι ο ένας από τους δύο ληστές που αναφέρει χωρίς τα ονόματά τους ο Ευαγγελιστής Λουκάς στην περιγραφή της Σταυρώσεως του Ιησού Χριστού στην Καινή Διαθήκη. Το Κατά Λουκάν Ευαγγέλιον γράφει ότι ζήτησε από τον Ιησού να τον «θυμηθεί» όταν έρθει στη βασιλεία του. Ο άλλος, ως αμετανόητος ληστής, προκαλεί τον Ιησού να σώσει τον εαυτό του και εκείνους προκειμένου να αποδείξει ότι είναι ο Μεσσίας.

Ο ευγνώμων ληστής τιμάται ως άγιος (και μάλιστα ο πρώτος που αγιοποιήθηκε, από τον ίδιο τον Χριστό στον Γολγοθά). Η Ρωμαιοκαθολική Εκκλησία εορτάζει τη μνήμη του στις 25 Μαρτίου κάθε έτους, μαζί με τη μεγάλη εορτή του Ευαγγελισμού, επειδή κατά την αρχαία χριστιανική παράδοση ο Χριστός (και επομένως και ο μετανοήσας ληστής) σταυρώθηκαν και πέθαναν την επέτειο της Ενσαρκώσεως του Χριστού. Η Ορθόδοξη Εκκλησία τιμά τη μνήμη του κάθε Μεγάλη Παρασκευή, όπως αναφέρεται μετά το μηνολόγιο στην Ακολουθία των Αγίων Παθών.

Το απόκρυφο Ευαγγέλιο του Νικοδήμου αναφέρει τον ευγνώμονα ληστή με το όνομα Δισμάς, το οποίο αποδέχεται και η Ρωμαιοκαθολική ΕκκλησίαLawrence Cunningham: A brief history of saints (2005), σελ. 32 και συναντάται και ως Δυσμάς ή και Dimas στην ισπανική και την πορτογαλική γλώσσα. Σε άλλες παραδόσεις συναντώνται άλλα ονόματα του Ευγνώμωνος ληστή:

 Στην Κοπτική παράδοση και στη Διήγηση του Ιωσήφ του από Αριμαθαίας, λέγεται ότι ονομαζόταν Δημάς.
 Στον Codex Colbertinus ονομάζεται Ζοαθάμ ή Ζοαθάν, που σημαίνει όμως απλώς «ο δεξιός».
 Στο Αραβικό Ευαγγέλιο της νηπιακής ηλικίας αποκαλείται Τίτος.
 Στη Ρωσική Ορθόδοξη παράδοση τον αποκαλούν Ραχ.Renate Gerstenlauer: The Rakh Icon: Discovery of its True Identity, Legat Verlag, 2009 (ISBN 978-3932942358), στο 

 Δείτε επίσης 
 Γεστάς  ο άλλος ληστής που συσταυρώθηκε με τον Χριστό
 Άγια Πάθη

Παραπομπές

 Εξωτερικοί σύνδεσμοι 

 Ο «Άγιος Δισμάς» – στη Freebase

Κατηγορία:Χριστιανοί άγιοι από την Καινή Διαθήκη
Κατηγορία:Χριστιανοί άγιοι του 1ου αιώνα
Κατηγορία:Θρησκευτική λαογραφία
Κατηγορία:Εκτελεσθέντες για ποινικά εγκλήματα